बरपाली में बिजली के पोल लगाने का विवाद, किसानों को दी जा रही धमकी
कोनी थाने के भदौरियाखार(बरपाली) में रहने वाले किसानों ने यही रहने वाले एक शख्स के खिलाफ कार्रवाई करने की मांग की है। उनका आरोप है कि वह सरकारी काम में बाधा उत्पन्न कर रहा है। उन्होंने यहां बिजली की मांग की थी, जिसके लिए कर्मचारी सरकारी जमीन पर खंभा लगा रहे हैं, पर वह इसका विरोध कर रहा है। उसने ऐसा करने पर किसान को जान से मारने की धमकी दी है। इसकी शिकायत उसने कलेक्टर, एसपी और थाना प्रभारी से की है।
यहां रहने वाले रामकुमार लोनिया, श्रवकुमार सूयवंशी समेत आधा दर्जन कृषक कलेक्टारेट पहुंचे। उन्हांेने बताया कि रामनाथ लोनिया और उसके घरवालों ने टंगिया से बिजली के पोल को मारकर गिरा दिया है। किसान गांव में सालों से बिजली की मांग कर रहे हैं, जिसके नहीं होने के कारण उन्हें खेती और दूसरी असुविधाएं होती हैं। उनकी मांग के बाद सीएसपीडीसीएल ने इसे मंजूर किया है, जिसके तहत यहां पोल लगाने का काम चल रहा है। यह पोल सरकारी जमीन से होकर रामनाथ के घर से गुजर रही है, जिसका वह विरोध कर रहा है। आरोप के मुताबिक वह इस भूमि पर कुछ बनाना चाहता है, जिसके चलते वह ऐसा करने से रोक रहा है। जब किसानों ने उनके घर पहुंचकर पोल लगने और बिजली सप्लाई होने की बात बताई तो वह उग्र हो गया। उसने टंगिया लेकर पहले तो बिजली के खंभे पर प्रहार किया, जिसके बाद उसने किसानों ने धमकी दी कि यदि ऐसा हुआ तो वह उन्हें जान से मार देगा। इधर, थाना प्रभारी डिगेश्वर दीवान ने मामले में जांच की बात कही है। उन्होंने जुर्म दर्ज करने का आश्वासन दिया है। उनके मुताबिक जांच के बाद एफआईआर होगी।
कृषक पहुंचे तो टीआई जांच करने गए थे
भदौरियाखार के किसान मनिंद्र सिंह के नेतृत्व में कोनी थाना पहुंचे। उन्होंने टीआई की गैरमाैजूदगी में दूसरे स्टाफ से इसकी शिकायत की। थाना प्रभारी किसी मामले की जांच में निकले थे, जिसके कारण उनकी किसानों से मुलाकात नहीं हो पाई। उन्होंने मामले जल्द मामले को सुलझाने की बात कही है।
hin_Deva hin_Deva hin_Deva hin_Deva hin_Deva